ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 105.Е.03.01-32298/1-2018 od 18.01.2018.

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/0335/2017 (73/2017) за набавку добара „Алат за стезање турбинских завртњева на унутрашњем кућишту ТСП-ТЕНТ Б“, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**: предлажемо замену става 6. члана 7. ГАРАНТНИ РОК следећим текстом:

Гарантни рок се продужава за време за које добро, због недостатака, у гарантном року није коришћено у сврху за коју је купљено и време проведено на отклањању недостатака на добру у гарантном року. На замењеном добру тече нови гарантни рок од датума замене. Ни у ком случају неће постојати гаранцијске обавезе изван 48 месеца од датума испоруке.

**ОДГОВОР 1:** Наручилац прихвата захтеве понуђача.

**ПИТАЊЕ 2**: предлажемо допуну члана 10. УГОВОРНА КАЗНА ЗБОГ ЗАКАШЊЕЊА У ИСПОРУЦИ следећим текстом:

Плаћање уговорне казне ће бити потпуно и коначно порaвнање за сваку и све одговорности Продавца за кашњење по уговору и биће једини и искључиви правни лек за Купца у случају немогућности да се постигне датум испоруке.

Стране се слажу да ће одговорност Продавца бити ограничена на директне штете без компензације за последичне штете, као што су губитак профита, губитак производње итд. осим у ситуацијама када је штета проузрокована намерним недоличним понашањем, намером, или грубим немаром, у том случају неће се примењивати никаква ограничења.

Укупна одговорност Продавца према Купцу биће ограничена на уговорну цену, осим у ситуацијама када је штета проузрокована намерним недоличним понашањем, намером, или грубом немаром, у том случају неће се примењивати никаква ограничења.

**ОДГОВОР 2:** Наручилац прихвата захтеве понуђача.

У складу са наведеним појашњењима Комисија ће израдити измене и допуне конкурсне документације и исте објавити на Порталу јавних набавки и интернет страници Наручиоца.

КОМИСИЈА

..........................................

..........................................